**D i s p o z i ț i a**

**nr. 56 din 11 februarie 2021**

**privind constatarea încetării de drept a raportului de serviciu**

**al domnului But Marius-Vali**

Președintele Consiliului Județean Cluj,

Având în vedere referatul Direcției Generale Buget-Finanțe, Resurse Umane, înregistrat cu nr. 4749/08.02.2021 prin care cu data de 15.02.2021 se propune constatarea încetării de drept a raportului de serviciu al domnului But Marius-Vali, având funcţia publică de consilier, clasa I, gradul profesional principal la Serviciul Corp Control Președinte din aparatul de specialitate al Consiliului Judeţean Cluj, prin pensionare anticipată parțială;

Având în vedere:

* Adresa nr. 4744/08.02.2021 prin care domnul But Marius-Vali ne comunică Decizia Casei Teritoriale de Pensii Cluj nr. 341433/22.01.2021 privind acordarea pensiei anticipate parțiale în vederea încetării raportului de serviciu;

În conformitate cu prevederile:

* art. 191 alin. (1) lit. a) și alin. (2) lit. b art. 516 lit. a), art. 517 alin. (1) lit. d) și art. 524 alin. (1), art. 527, 528 și art. 533, art. 536 din O.U.G. nr. 57/2019 privind Codul administrativ, cu modificările și completările ulterioare;
* art. 56 alin. (1) lit. c) și alin. (2) din Legea nr. 53/2003, Codul muncii, republicată, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e :**

**Art. 1.** **(1)** Cu data de 15.02.2021 se constată încetarea de drept a raportului de serviciu al domnului But Marius-Vali, având funcţia publică de consilier, clasa I, gradul profesional principal la Serviciul Corp Control Președinte din aparatul de specialitate al Consiliului Judeţean Cluj prin pensionare anticipată parțială.

**(2)** Predarea bunurilor care au fost încredințate domnului But Marius-Vali, în vederea exercitării atribuțiilor de serviciu, se va realiza până cel târziu în data 12.02.2021.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziție se comunică prin e-mail Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin e-mail domnului But Marius-Vali,prezenta dispoziție.

**CONTRASEMNEAZĂ :**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**